**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S  
DĖL ROKIŠKIO MIESTO GATVĖS PAVADINIMO PAKEITIMO**

2017 m. vasario 24 d. Nr. TS-   
Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos vidaus reikalų ministro 2014 m. kovo 13 d. įsakymu Nr. 1V-178 ,,Dėl Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ pakeitimo“ aprašo 3.1 punktu, atsižvelgdamas į Valstybinės lietuvių kalbos komisijos 2004 m. gruodžio 2 d. rekomendaciją Nr. 14 (r-2) „Dėl gatvių pavadinimų sudarymo ir rašymo“, Rokiškio rajono savivaldybės taryba n u s p r e n d ž i a,

p a k e i s t i Rokiškio miesto Upės tako gatvės pavadinimą į Upės Tako g.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Egidijus Žaliauskas

Rokiškio rajono savivaldybės tarybai

**SPRENDIMO PROJEKTO ,, DĖL ROKIŠKIO MIESTO GATVĖS PAVADINIMO PAKEITIMO”**

**AIŠKINAMASIS RAŠTAS**

**Tarybos sprendimo projekto tikslas** – pakeisti Rokiškio miesto Upės tako g. pavadinimą į Upės Tako g.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos vidaus reikalų ministro 2014 m. kovo 13 d. įsakymas Nr. 1V-178 ,,Dėl Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ pakeitimo“ aprašas, Valstybinės lietuvių kalbos komisijos 2004 m. gruodžio 2 d. rekomendaciją Nr. 14 (r-2) „Dėl gatvių pavadinimų sudarymo ir rašymo“.

**Sprendimo projekto esmė.** Pakeisti netaisyklingos grafinės formos gatvės pavadinimą Upės tako g. į taisyklingą Upės Tako g.

**Galimos pasekmės, priėmus siūlomą tarybos sprendimo projektą:**

**teigiamos** – pavadinimas Upės Tako g. atitiks Valstybinės lietuvių kalbos komisijos 2004 m. gruodžio 2 d. rekomendaciją Nr. 14 (r-2) „Dėl gatvių pavadinimų sudarymo ir rašymo“;

**neigiamos** –nėra.

**Šio sprendimo nauda Rokiškio rajono gyventojams.** Taisyklingi viešieji užrašai – neatsiejama miesto įvaizdžio dalis. Puoselėjamos prestižinės kalbos vartojimo tradicijos.

**Finansavimo šaltiniai ir lėšų poreikis.** Sprendimui įgyvendinti papildomo lėšų šaltinio nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio miesto seniūno pavaduotojas Egidijus Žaliauskas